ทาเคเบะ ซาโอริ

"*ถ้าฉันชนะการแข่งขันนี้ล่ะก็ จะต้องมีผู้ชายหล่อๆมาเป็นแฟนแน่ๆเลย!*"
―ทาเคเบะ ซาโอริ
ทาเคเบะ ซาโอริ (Takebe Saori) เป็นหนึ่งในห้า**ตัวละครหลัก**ของสาวปิ๊ง ซิ่งแท๊งค์ เธอสังกัดทีมทีมเซนฉะโดของ**โรงเรียนสตรีโออาไร**ในฐานะ พลสื่อสารของ **Panzer IV**

## เกริ่นนำ

ซาโอริเป็นนักเรียนมัธยมปลายชั้นปีที่สองของโรงเรียนสตรีโออาไร เธอประจำการในตำแหน่งพลสื่อสารและพลปืนกลให้กับทีมอังโกะ

## ข้อมูลส่วนตัว

ซาโอริเป็นผู้หญิงผมสีส้มยาวและมีดวงตาเป็นสีน้ำตาล มีการเปิดเผยว่าปกติแล้วตัวเธอนั้นใส่คอนแท็คเลนส์, แต่เมื่อทำงานบ้านตัวเธอจะเปลี่ยนไปใส่เเว่นสีแดงแทน นอกจากนี้เธอยังเป็นเพียงแค่หนึ่งในสอง(อีกคนนึงคือ**โอโนะ อายะ**) ที่สวมใส่ถุงน่องสีดำทรงสูง ซึ่งมันทำให้ตัวเธอมีความโดดเด่นในเรื่องของรูปแบบการแต่งตัวของตัวเอง

## อุปนิสัยของตัวละคร

ซาโอริเป็นคนที่ร่าเริง, มีชีวิตชีวาและคุยเก่งมาก เรามักจะเห็นเธอพูดถึงชายในฝันของเธอเสมอๆ และกล่าวว่าตัวเองคือผู้เชี่ยวชาญในเรื่องของความรัก แต่มีการเปิดเผยภายหลังว่าเธอยังไม่เคยมีแฟนเลยแม้แต่คนเดียว และด้วยความที่เธอเป็นคนร่าเริงและนิสัยดี เธอได้ตั้งชื่อให้กับมิโฮะว่า "มิโปริน" และตัวเธอก็ยังเป็นที่ชื่นชอบของทีมกระต่ายอีกด้วย, เพราะตัวเธอชอบทำตัวเหมือนกับเป็นผู้ที่คอยดูแลอยู่เสมอ เธอมักเป็นคนที่ชอบเปรียบเทียบเรื่องอื่นๆกับความรัก แต่ทั้งนี้ เธอก็เป็นคนที่อ่านสถานการณ์ได้เก่งมาก, จากตอนที่หนึ่งที่มิโฮะรู้สึกไม่สบายใจที่เธอโดนครูฝึก**โจโนะ อามิ** ทักถึงเรื่องพี่สาวและตระกูลของเธอ, หรือแม้แต่ตอนที่พวกเธอได้รับชมโทรทัศน์ที่ฉายเรื่องเซนฉะโดก็ตาม

โดยทั่วไปแล้ว,ซาโอริเป็นคนที่รับรู้ความรู้สึกของคนอื่นได้ดี คำแนะนำหรือการปรึกษาเอง เธอก็ทำได้ยอดเยี่ยมมาก นอกจากนี้เธอยังมีความสามารถในด้านการทำอาหารและงานบ้านอื่นๆอีกด้วย

## ภูมิหลังของตัวละคร

ซาโอริและ**อิซึสึ ฮานะ**, เป็นเพื่อนกลุ่มแรกสุดของ**นิชิซึมิ มิโฮะ** ตอนที่มิโฮะย้ายมาเรียนที่โออาไร ตอนที่ประธานนักเรียนบอกว่าจะมีการนำวิชาเซนฉะโดกลับมาเปิดสอน, ซาโอริก็ตัดสินใจที่จะเลือกเรียนเพราะเธอเชื่อว่ามันจะทำให้เนื้อหอมมากขึ้น ตอนที่มิโฮะถูกสภานักเรียนกดดันให้ลงเรียนนั้น ตัวเธอก็เลือกที่จะไม่ลงเซนฉะโดเพื่อตัวของมิโฮะ แต่ภายหลังการตัดสินใจของมิโฮะ ทำให้ท้ายที่สุดแล้ว ทั้งเธอ, ฮานะและมิโฮะได้ลงเรียนเซนฉะโด

ในระหว่างการฝึกซ้อมกับทีมอื่นๆ, ซาโอริได้รับหน้าที่ในตำแหน่งผบ.รถถัง, แต่ตัวเธอก็ไม่ได้ทำหน้าที่ของตัวเองมากนัก เพราะความหวาดกลัวที่เกิดขึ้นจากการนั่งรถถังครั้งแรก โดยบทบาทส่วนนั้นจะเป็นมิโฮะที่อยู่ในตำแหน่งพลบรรจุทำซะส่วนใหญ่ หลังจากจบการฝึกซ้อม, ตัวเธอได้รับคำแนะนำจากมิโฮะว่าให้รับหน้าที่พลสื่อสารดูเพราะเธอมีความสามารถในการสื่อสาร

ในการแข่งขันรอบแรกที่พวกเธอพวกกับ**โรงเรียนสาธิตซอนเดอร์ส**, ซาโอริสามารถใช้ความสามารถในการกดแป้มพิมพ์มือถือในการส่งเมลล์ได้อย่างเต็มที่ หลังจากที่พวกเธอพบว่าสัญญาณวิทยุถูกดักฟังโดย**อลิสะ** รองหัวหน้าของซอนเดอร์ส มิโฮะได้บอกให้ซาโอริส่งข้อความผ่านเมลล์แทนที่จะใช้สัญญาณวิทยุ เพื่อใช้แผนการหลอกล่อให้รถถังของซอนเดอร์สเข้ามาติดกับ ซึ่งพวกเธอสามารถจัดการได้ถึงหนึ่งคันจากแผนการดังกล่าว

ซาโอริจริงจังกับตำแหน่งพลสื่อสารมากขึ้นและมันก็แสดงให้เราเห็นก่อนการแข่งรอบชิงที่จะพบกับ**คุโรโมริมิเนะ** ในช่วงการการรับประทานอาหารค่ำกับทีมอังโกะว่าตัวเธอสามารถสอบผ่านเป็นนักวิทยุมือสมัครเล่นในระดับสองได้สำเร็จ ซึ่งภายหลังใน**ตอนพิเศษของอันซิโอ้** (ราวๆหลังตอนที่ 7) มีการเปิดเผยว่าตัวเธอได้พยายามศึกษาเรื่องนี้เป็นพิเศษด้วย

## เกร็ดความรู้เพิ่มเติม

* ดอกไม้ที่เธอชอบคือดอก**กุหลาบสีชมพู** และรถถังที่เธอชอบคือ **M26 Pershing**
* ทาเคเบะ ซาโอริเป็นตัวละครที่สามของสาวปิ๊ง ซิ่งแท๊งค์ที่ได้รับการเพิ่มเสียงพูดอย่างเป็นทางการของเธอในเกม **World of Tank** ซึ่งเป็นการร่วมมือกันระหว่างทีมงาน **Wargaming.net** และ **Girls und Panzer**
* วันเกิดของซาโอริ (มิโฮะได้กล่าวเอาไว้ในตอนที่ 1) คือวันที่ 22 มิถุนายนซึ่งมีเหตุการณ์สำคัญทางประวัติศาสตร์ถึง 3 เหตุการณ์
	+ เหตุการณ์เเรกคือ **การสงบศึกในฝรั่งเศส** เมื่อปี ค.ศ. 1940
	+ เหตุการณ์ที่สองคือ การเริ่มต้นหนึ่งในปฏิบัติการทางทหารที่ใหญ่ที่สุดของเยอรมัน นั่นคือ**ปฏิบัติการบาบารอสซ่า** ที่เยอรมันบุกสหภาพโซเวียต ในปี ค.ศ. 1941
	+ เหตุการณ์ที่สามคือ **ปฏิบัติการบากราติออน** ซึ่งเป็นการรุกทางยุทธศาสตร์เบลารุส ค.ศ. 1944 ของสหภาพโซเวียต
* ในมังงะภาคแยก, "Motto Love Love Sakusen Desu!" เธอมีความกังวลเกี่ยวกับน้ำหนักของตัวเองมากเป็นพิเศษและจะกังวลทุกครั้งที่ก้าวขึ้นไปยืนบนตราชั่ง
	+ นอกจากนี้, ทีมกระต่ายยังเรียกเธอว่า"คุณแม่" เพราะซาโอริมักจะแสดงท่าทีว่าทีมกระต่ายเหมือนเด็กๆของเธอ
	+ ยังคงอยู่ในภาคแยกเช่นเคย, ซาโอริเหมือนว่าจะมีพละกำลังทางด้านร่างกายสูงกว่าผู้หญิงทั่วๆไป เพราะเธอสามารถแบกตัวร่างของมาโกะได้อย่างง่ายดาย นอกจากนี้เธอยังแบกร่างของทีมกระต่ายตอนที่พวกเธอกระโดดลงมาจากรถถังที่ถูกแมลงสาบยึดไปอีกด้วย
		- อาจจะเป็นไปได้ที่ว่า**ยูคาริ**พยายามหลีกเลี่ยงสิ่งนี้ เพราะเธอปฏิเสธไม่ให้ตำแหน่งพลบรรจุกับซาโอริที่ขอเปลี่ยนตำแหน่งผบ. รถถังตอนที่มิโฮะไม่ได้มาซ้อม
* ในตอนแรก, ซาโอริเและฮานะเลือกเรียนเซนฉะโดก่อนที่จะเปลี่ยนไปเป็นธูปวิทยาตามมิโฮะ และกลับมาเลือกเซนฉะโดอีกครั้ง
* ตอนที่มาโกะเลือกที่จะออกจากเซนฉะโดตามนิสัยของเธอที่ไม่ชอบตอนเช้า, ซาโอริเป็นคนแรกที่โน้มน้าวเธอและเธอมักจะเอาคุณยายของมาโกะมาอ้างอยู่เสมอ
* ซาโอริเป็นคนที่เก่งงานบ้านมากๆ
* ซาโอริแสดงให้เราเห็นว่าตัวเธอนั้นไม่ถนัดในตำแหน่งผบ.รถถังก่อนที่จะเป็นหน้าที่ของมิโฮะ, นอกจากนี้ในช่วงการฝึกซ้อมก่อนการพบกับมายิโนต์ ซึ่งมิโฮะถูกสภานักเรียนเรียกพบ ซาโอริ(จำใจ)จะต้องเป็นผบ.รถถังแทน ผลปรากฎว่า, จากการฝึกซ้อมทั้งหมดสามครั้ง พวกเธอไม่สามารถเอาชนะได้ทั้ง **StuG III**, **M3** หรือแม้แต่ **Type 89** เลยด้วยซ้ำ
* ซาโอริเป็นที่ชื่นชอบในหมู่ผู้ชาย ซึ่งถือเป็นความฝันของเธอ แต่มันก็ไม่ใช่ทั้งหมด เพราะผู้ชายที่ว่านั่นคือเหล่าคุณลุงแถวๆบ้านเธอนั่นเอง(ตามที่เราได้เห็นตอนที่พวกเธอแห่ขบวนธงกันในตอนที่ 12)
* ซาโอริมีพ่อชื่อว่าทาเคเบะ ชินโซ(武部磯三) และมีน้องสาวชื่อว่าทาเคเบะ ชิโอริ(武部詩織)